b'\n_START_ARTICLE_\nOpel Astra F\n_START_SECTION_\nGenerelt\n_START_PARAGRAPH_\nMed introduktionen af Astra blev den traditionsrige modelbetegnelse Kadett udfaset. Dette viste hvordan Opel i 1990\'erne ved modelskiftene erstattede alle hidtidige modelbetegnelser med kunstnavne, som ender p\xc3\xa5 "a" (som f.eks. Vectra, Omega og Calibra). Ved hj\xc3\xa6lp af et nyt navn skulle et nyt, positivt m\xc3\xa6rkeimage opbygges. I folkemunde associeres Astra mest med teknik og rumfart. Bogstavet, som angiver modelserien blev dog fortsat, hvorved den f\xc3\xb8rste Astra-model fik den officielle betegnelse Astra F.\n_START_SECTION_\nHistorie\n_START_PARAGRAPH_\nI f\xc3\xb8rste omgang kom de tre- og femd\xc3\xb8rs hatchbacks ud til forhandlerne i september 1991, mens den femd\xc3\xb8rs Caravan fulgte en m\xc3\xa5ned senere. Den klassiske sedan fulgte i maj 1992. Cabrioleten, der ligesom den \xc3\xa5bne Kadett E var designet af Bertone, rundede programmet af i august 1993._NEWLINE_Kendte svagheder p\xc3\xa5 Astra F var en tilbagekaldelsesaktion p\xc3\xa5 grund af konstruktionsfejl p\xc3\xa5 br\xc3\xa6ndstoftanken samt stor rustf\xc3\xb8lsomhed, som resulterede i forarbejdningsmangler i produktionen (snitkantrust). Yderligere mangler s\xc3\xa5som svage tandremme, fordelerproblemer samt generatorproblemer gav mange v\xc3\xa6rkstedskunder med Astra F\'ere._NEWLINE_Til faceliftet i august 1994 blev der dog truffet bedre rustbeskyttelsesforanstaltninger. Astra F kunne som ekstraudstyr f\xc3\xa5s med firetrins automatgear fra den japanske fabrikant Aisin AW._NEWLINE_I marts 1998 kom efterf\xc3\xb8lgeren Astra G p\xc3\xa5 markedet, hvorfor produktionen af Astra G hatchback og sedan blev indstillet, mens Caravan fortsatte frem til september. Cabrioletversionen blev sidel\xc3\xb8bende med den normale Astra G bygget frem til januar 2000._NEWLINE_Astra-modellerne blev i England solgt som Vauxhall, i Sydamerika som Chevrolet og i Australien som Holden. I Sydafrika var det kun sedanen, som blev solgt under navnet Opel Astra, mens hatchbackmodellerne fortsat hed Opel Kadett.\n_START_SECTION_\nFacelift\n_START_PARAGRAPH_\nVed faceliftet i august 1994 blev nogle detaljer modificeret, som f.eks. sidespejlenes form (som hidtil modsvarede Kadett E), d\xc3\xb8rh\xc3\xa5ndtagene (fra slutningen af 1995), k\xc3\xb8lergrillen, forlygterne, t\xc3\xa5geforlygterne (i klart glas), sidest\xc3\xb8dlisterne, den bageste kofanger samt tagkantspoileren. P\xc3\xa5 Caravan blev den hidtil ulakerede bagliste nu lakeret (undtagen p\xc3\xa5 basismodellen). I mods\xc3\xa6tning til den frem til 1994 producerede model begr\xc3\xa6nsede brugen af kunststofdele p\xc3\xa5 den efter \xc3\xb8nske i bilens farve lakerede kofanger sig til den smalle \xc3\xb8verste rand. Hatchbackversionen havde den samme kunststofbl\xc3\xa6nde som p\xc3\xa5 GSi frem til 1994, som i samme form blev monteret p\xc3\xa5 sedan og cabriolet._NEWLINE_Fra faceliftet blev alle Astra\'er udstyret med forkromede skrifttr\xc3\xa6k og tredimensionelle emblemer p\xc3\xa5 bagklappen. Brugen af hvide blinklysglas foran og tonede fire- (sedan, cabriolet, caravan og varebil) eller fem-kammerlygter (hatchback) fik Astra\'en til at se mere moderne ud._NEWLINE_Fra for\xc3\xa5ret 1993 kunne Astra mod merpris leveres med f\xc3\xb8rerairbag, og fra faceliftet i august 1994 var dobbeltairbag (f\xc3\xb8rer 67 liter, fors\xc3\xa6depassager 120 liter) standardudstyr. Samtidig blev det simple infodisplay med ur/radioangivelser (DID = Dual Info Display) afl\xc3\xb8st af et nyt med udetermometer (TID = Triple Info Display, hidtil ekstraudstyr), som fra 3 \xc2\xb0C og nedefter advarede om glatte veje, idet det blinkede nogle sekunder efter at t\xc3\xa6ndingen blev tilsluttet. Ligeledes var det muligt at afl\xc3\xa6se bilens hastighed i TID, idet begge knapper skulle trykkes samtidig i ca. 5 sekunder (der kunne vises op til 53\xc2\xa0km/t, og derefter "+53\xc2\xa0km/t"._NEWLINE_Yderligere tekniske \xc3\xa6ndringer ud over milj\xc3\xb8venlige motorer i rammerne af faceliftet var skift fra olie- til gastrykst\xc3\xb8dd\xc3\xa6mpere og dermed bedre k\xc3\xb8reegenskaber, en \xc3\xa6ndret stabilisatorbef\xc3\xa6stigelse p\xc3\xa5 trekantleddene foran, modificerede kobbelst\xc3\xa6nger, en varmebl\xc3\xa6ser med fire trin mod f\xc3\xb8r tre, en modificeret bef\xc3\xa6stigelse af de forreste d\xc3\xb8rbekl\xc3\xa6dninger (\xc3\xa9n i stedet for to skruer under arml\xc3\xa6nene, fra model\xc3\xa5r 1997), gearknop ligesom Astra G samt sideblinklys i forsk\xc3\xa6rmene (fra model\xc3\xa5r 1998)._NEWLINE_I cabriolet var de eneste tilg\xc3\xa6ngelige motorer efter faceliftet X16SZR (75 hk) og X18XE (115 hk). Med faceliftet kom ud over C20XE-motoren (som stadigv\xc3\xa6k fortsatte til og med model\xc3\xa5r 1996 som topmotor, men derefter blev taget af programmet p\xc3\xa5 grund af nye udst\xc3\xb8dningsnormer), X20XEV-motoren som gjaldt som Ecotec-topmotor. Denne motor afl\xc3\xb8ste C20NE i motorprogrammet i Caravan. C20NE var hidtil den mest solgte Bigblock-motor i Astra Caravan, som udm\xc3\xa6rkede sig ved et h\xc3\xb8jt drejningsmoment ved lave omdrejningstal. Ud over C20NE kunne Caravan f\xc3\xb8r faceliftet ligeledes k\xc3\xb8bes med motorerne C20XE og C18XE, begge med en h\xc3\xb8jere effekt end C20NE.\n_START_SECTION_\nClassic\n_START_PARAGRAPH_\nAstra F Classic blev frem til juli 2002 fremstillet p\xc3\xa5 fabrikken i Gliwice, Polen og var en "\xc3\xb8steurop\xc3\xa6isk" version af Astra F som lignede en blanding af den oprindelige (til 8/94) og den faceliftede (fra 8/94) version. I august 2002 blev Astra F Classic afl\xc3\xb8st af den i Polen byggede Astra G, som blev solgt som Astra Classic II._NEWLINE_Siden 2007 har denne fabrik fremstillet sedanudgaven af Opel Astra H, som f\xc3\xb8rst og fremmest er tilegnet \xc3\x98steuropa og Tyrkiet.\n_START_SECTION_\nGSi\n_START_PARAGRAPH_\nOgs\xc3\xa5 i Astra F-serien fortsatte Opel GSi-seriens tradition. GSi st\xc3\xa5r for "Grand Sport injection". Astra F GSi adskilte sig udvendigt og teknisk st\xc3\xa6rkt fra den almindelige Astra. Som f\xc3\xb8lge af aerodynamiske modifikationer havde GSi en lavere cw-v\xc3\xa6rdi og havde dermed med samme motor en h\xc3\xb8jere topfart end standardversionen._NEWLINE_I august 1994 fik hele Astra-programmet et facelift, og dette gjaldt ogs\xc3\xa5 GSi. Fra dette tidspunkt adskilte modellen sig ikke l\xc3\xa6ngere optisk fra de andre Astra-versioner. Frem til faceliftet fandtes GSi som tred\xc3\xb8rs hatchback og som Irmscher-specialmodel med C20XE-motor som Caravan uden optiske GSi-detaljer (spoiler og luftindtag i motorhjelmen), mens GSi fra faceliftet ogs\xc3\xa5 fandtes som femd\xc3\xb8rs hatchback og Caravan. Opel indf\xc3\xb8rte ved faceliftet i vidt omfang nye modelbetegnelser, dog blev betegnelsen GSi bibeholdt. Den faceliftede GSi havde dog et betydeligt reduceret standardudstyr.\n_START_SECTION_\nOptiske modifikationer p\xc3\xa5 GSi-modellerne af f\xc3\xb8rste serie\n_START_PARAGRAPH_\nForkofanger, bagkofanger, tagkantspoiler, sidebekl\xc3\xa6dning, luftindtag p\xc3\xa5 motorhjelmen, k\xc3\xb8lergrill, bagbl\xc3\xa6nde, hvide blinklysglas, aluf\xc3\xa6lge, specielt farvet sportsindtr\xc3\xa6k. I mods\xc3\xa6tning til standardmodellen manglede de gummierede sidelister, hvilket forst\xc3\xa6rkede den sportslige optik.\n_START_SECTION_\nOptiske modifikationer p\xc3\xa5 GSi-modellerne af anden serie (facelift)\n_START_PARAGRAPH_\nForkofanger, bagkofanger og tagkantspoiler lakerede. Radioantenne p\xc3\xa5 taget. "GSi"-skrifttr\xc3\xa6k p\xc3\xa5 sidebeskyttelseslisterne.\n_START_SECTION_\nS\xc3\xa6rlige tekniske kendetegn for GSi-modellerne af f\xc3\xb8rste serie\n_START_PARAGRAPH_\n15 mm s\xc3\xa6nket undervogn, p\xc3\xa5skruet ekstra stabilisator p\xc3\xa5 bagakslen (kun GSi 16V), multi-info-display (k\xc3\xb8recomputer) standardudstyr, antispinregulering ETC (kun C20XE), fra 1993 bestilbar med f\xc3\xb8rerairbag.\n_START_SECTION_\nS\xc3\xa6rlige tekniske kendetegn for GSi-modellerne af anden serie (facelift)\n_START_PARAGRAPH_\nKombiinstrument med omdrejningst\xc3\xa6ller til 8000 omdr./min. (kun X20XEV).\n_START_SECTION_\nMotorer\n_START_PARAGRAPH_\nAstra F fandtes med f\xc3\xb8lgende motorer:\n_START_SECTION_\nUdstyrsvarianter\n_START_PARAGRAPH_\nAstra F fandtes i f\xc3\xb8lgende udstyrsvarianter:'